เรื่องร้องเรียน (สะพาน,จราจร,ถนน,ร้องเรียน) วันที่ 2023-09-11 07:59:30 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035951

ขอเสนอความคิดเห็นเกี่ยวกับการใช้เส้นทางเข้า-ออกของห้างสรรพสินค้ายูเนียน มอลล์ ซอยลาดพร้าว 1 แขวงจอมพล เขตจตุจักร กรุงเทพมหานคร เนื่องจากประชาชนแจ้งว่าโดยปกติบริเวณซอยลาดพร้าว 1 จะมีรถจำนวนมากที่เข้ามาสัญจรเป็นประจำอยู่แล้ว หากมีการจัดงาน หรือวันเสาร์ วันอาทิตย์ ที่มีผู้ใช้บริการเข้ามาที่ห้างสรรพสินค้าฯ จะมีรถเพิ่มมากขึ้น ซึ่งจะมีทั้งประชาชนที่ขับรถเข้าห้างสรรพสินค้าฯ , รถของประชาชนที่เข้าไปในซอยลาดพร้าว 1 รวมถึงรถของประชาชนที่มาจากฝั่งเลขคี่และรอกลับรถใต้สะพาน ที่มีการจอดรถชะลอตัวรอกลับรถ ทำให้ถนนลาดพร้าวมีรถติดอย่างมากและกระทบไปถึงฝั่งเลขคู่ ที่จะต้องรอรถคันหน้าชะลอตัวรอกลับรถมาอีกฝั่ง และโดยปกติก็จะมีเจ้าหน้าที่ตำรวจจราจรคอยโบกรถอำนวยความสะดวกบนถนน แต่ประชาชนเห็นว่าก็ยังมีรถติดอย่างมาก ประชาชนจึงมีความคิดเห็นให้ทางห้างสรรพสินค้ายูเนียน มอลล์เปลี่ยนช่องทางเข้าใหม่ โดยให้ปิดทางเข้า เพื่อกันไม่ให้รถไปชะลอตัวในจุดเดียวกัน แล้วให้ไปใช้ทางเข้า-ทางออกช่องทางเดียวกันตรงทางออก ซึ่งจะลดปัญหารถติดทางฝั่งซอยลาดพร้าว 1 ได้มากขึ้น

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata